**ΕΝΔΕΙΚΤΙΚΕΣ ΔΡΑΣΤΗΡΙΟΤΗΤΕΣ ΕΠΑΓΓΕΛΜΑΤΙΚΟΥ ΠΡΟΣΑΝΑΤΟΛΙΣΜΟΥ ΣΤΗΝ Γ΄ ΓΥΜΝΑΣΙΟΥ**

Η Γ΄ Γυμνασίου είναι η τελευταία τάξη της υποχρεωτικής εκπαίδευσης κατά την οποία αποφασίζεις τι θα κάνεις μετά. Για να πάρεις την καλύτερη απόφαση χρειάζεται να προετοιμαστείς στο τομέα της **αυτογνωσίας** (ενδιαφέροντα, ικανότητες, επιθυμίες, αξίες, χαρακτηριστικά προσωπικότητας,) της **πληροφόρησης** (για το εκπαιδευτικό σύστημα, για τα επαγγέλματα, για την εργασία) και της **λήψης απόφασης** (πως θα πάρεις την καλύτερη απόφαση). Παρακάτω προτείνουμε ενδεικτικές δραστηριότητες που θα μπορούσες να κάνεις.

|  |  |  |  |  |
| --- | --- | --- | --- | --- |
|  |  **ΔΡΑΣΤΗΡΙΟΤΗΤΑ Σ.Ε.Π.** | **Αυτ.** | **Πλ.** | **Λ.απ.** |
| 1 | Να Δημιουργήσω Ατομικό Φάκελο Σ.Ε.Π. με υποθέματα τους τρεις (3) τομείς  | √ | √ | √ |
| 2 | Να τηρώ Ημερολόγιο Σκέψεων για τη Σταδιοδρομία μου | √ |  |  |
| 3 | Να μελετήσω ένα βιβλίο και από τη σκοπιά του Προσανατολισμού μου  | √ | √ | √ |
| 4.  | Να συμμετέχω σε ένα Πρόγραμμα Αγωγής Σταδιοδρομίας | √ | √ | √ |
| 5. |  Να βρω ιστοσελίδες σχετικές με τον προσανατολισμό μου |  | √ |  |
| 6 | Να ενημερωθώ για το εκπαιδευτικό σύστημα και αναλυτικά για το Γενικό και Επαγγελματικό Λύκειο |  | √ |  |
| 7 | Να εντοπίσω και αναλύσω τρία επιτεύγματα για τα οποία νιώθω περηφάνεια  | √ |  |  |
| 8 | Να ασχοληθώ με ένα ενδιαφέρον μου | √ |  | √ |
| 9 | Να αξιοποιήσω μια εκδρομή για να εμπλουτίσω τις γνώσεις μου για τα επαγγέλματα ,τις σπουδες και την εργασία |  | √ |  |
| 10 | Να βρω και να μελετήσω το Βιβλίο ΣΕΠ της Γ΄Γυμνασίου « Σχεδιάζοντας το Επαγγελματικό μου Μέλλον….» (http://ebooks.edu.gr) | √ | √ | √ |
| 11 | Να ασχοληθώ με μια εθελοντική δραστηριότητα στην κοινότητα ή το σχολείο μου | √ | √ | √ |
| 12 | Να πάρω συνέντευξη από έναν επαγγελματία για ένα επάγγελμα που με ενδιαφέρει  |  | √ | √ |
| 13 | Να ρωτήσω τους γονείς και σημαντικά για μένα πρόσωπα να μου πουν τι πιστεύουν για την εκπαιδευτική και επαγγελματική σταδιοδρομία μου και να αξιολογήσω τις απόψεις τους.  | √ |  | √ |
| 14. | Να αναλάβω μια εργασία στο σπίτι να αξιολογήσω το αποτέλεσμα και να τη συνδέσω με τα σχετικά επαγγέλματα | √ | √ | √ |
| 15. | Να ενημερωθώ για τα επίπεδα εκπαίδευσης και κατάρτισης και να σκεφθώ ποιο επίπεδο προσόντων απαιτεί ένα πιθανό μελλοντικό μου επάγγελμα. ( http://proson. eoppep.gr) | √ | √ | √ |
| 16. | Να ξεχωρίσω 3 πρόσωπα από την Ιστορία και τη Λογοτεχνία που αποτελούν για μένα πρότυπα. Να καταγράψω τι θαυμάζω σε αυτά και να αναζητήσω επαγγέλματα όπου θα μπορούσα να εφαρμόσω το νόημα ζωής που ανακάλυψα. | √ | √ | √ |
| 17 | Να προκαλέσω μια συζήτηση στην τάξη σε θέματα σχετικά με τον Επαγγελματικό Προσανατολισμό ,με αφορμή το μάθημα | √ | √ |  |
| 18 | Να γράψω ένα Βιογραφικό Σημείωμα | √ | √ |  |
| 19 | Να κάνω τα τεστ Επαγγελματικού Προσανατολισμού του ΕΟΠΠΕΠ. ([www.eoppep.gr/teens](http://www.eoppep.gr/teens)) και να επισκεφθώ τον Σύμβουλο Επαγγελματικού Προσανατολισμού στο ΚΕ.ΣΥ.Π. | √ |  | √ |
| 20 | Να ερευνήσω τις προοπτικές σταδιοδρομίας στον τόπο μου |  | √ |  |
| 21 | Να καταγράψω τις επιχειρηματικές δεξιότητες που πρέπει να έχω για τη σταδιοδρομία μου και να τις αναπτύξω περισσότερο | √ | √ |  |
| 22 | Να καθορίσω τα κριτήρια (τι θα ήθελα να πετύχω στο μέλλον) με βάση τα οποία θα αποφασίσω τι θα κάνω μετά το Γυμνάσιο | √ |  | √ |
| 23 | Να πληροφορηθώ για τις σχολές που μπορώ να πάω μετά το Γυμνάσιο σε περίπτωση που δεν επιλέξω το Γενικό ή το Επαγγελματικό Λύκειο  |  | √ |  |
| 24 | Συνέχισε με δικές σου ιδέες…………………………….. |  |  |  |
| 25 | …………………………………………………………………………………………………………… | … | …. | ……. |

Επίλεξε μία δραστηριότητα από κάθε τομέα και ξεκίνα το σχεδιασμό της σταδιοδρομία σου. Για να μην αμελήσεις αυτοδεσμεύσου με το παρακάτω Συμβόλαιο Δράσης:

**Συμβόλαιο Δράσης για τον Επαγγελματικό Προσανατολισμό**

 Εγώ ο/η……………………………………………………..,πρόκειται κατά τη διάρκεια τη σχολικής χρονιάς να προετοιμαστώ για τον επαγγελματικό μου προσανατολισμό και πιο συγκεκριμένα για τη λήψη της πρώτης μου απόφασης για το **τι θα κάνω μετά το Γυμνάσιο** . Για το σκοπό αυτό θα κάνω τις παρακάτω δραστηριότητες:

1. ………………………………………………………………………………………………….. μέχρι ………………………………………………………..
2. …………………………………………………………………………………………………….μέχρι……………………………………………………….
3. …………………………………………………………………………………………………… μέχρι………………………………………

**Υπογραφή Ημερομηνία**

1. Γνωριμία. 5΄ λεπτά. Τι είναι επάγγελμα και επαγγελματικός προσανατολισμός. Η σημασία του επαγγέλματος για την ευημερία

Επάγγελμα: Η απασχόληση με συγκεκριμένο είδος ή είδη εργασίας κοινωνικά ή νομικά αποδεκτών για βιοποριστικούς, και όχι μόνο, κυρίως λόγους.

 Επαγγελματικός Προσανατολισμός : Η προετοιμασία και λήψη απόφασης σχετικά με το επάγγελμα. Η υποστήριξη από τους συμβούλους Επαγγελματικού Προσανατολισμού.

Σημασία του επαγγέλματος: Μέσω του επαγγέλματος και των άλλων ρόλων το άτομο κερδίζει την ευημερία του και συμβάλλει και στην κοινωνική ευημερία.

Πόσοι έχετε σκεφθεί τον εαυτό σας ως μελλοντικό εργαζόμενο;

Πόσοι έχετε κάνει κάτι για να προετοιμαστείτε;

 Τι θα μπορούσατε να κάνετε;

Βλέπε Προτεινόμενες Δραστηριότητες